<classify> WAZIRI wa Nchi, Ofi si ya Makamu wa Rais Muungano na Mazingira, January Makamba amesema dhamira ya serikali ya kudhibiti mifuko ya plastiki nchini ipo pale pale na kinachofanyika kwa sasa ni maandalizi na serikali haitoi vibali vipya vya utengenezaji wa mifuko hiyo katika kipindi hiki cha mpito.Alisema wale wenye mpango wa kuwekeza kwenye ujenzi wa viwanda vya mifuko ya plastiki huko mbele wasije wakalalamika wamepata hasara itakapozuiwa kwa kuwa jambo hilo limeshaelezwa wazi.January aliyasema hayo jana jijini Dar es Salaam katika mkutano uliowashirikisha wadau wa mazingira pamoja na Naibu Mkurugenzi Mkuu wa Shirika la Mazingira Duniani UNEP, Joyce Msuya.Kwa sasa tupo kwenye kipindi cha mpito cha tafakari...Hatua ambazo tunachukua ni kutafuta takwimu na kutengeneza mpango kukabiliana na changamoto za uzuiaji wa mifuko ya plastiki, alisema January.Alisema kuzuia mifuko ya plastiki kunahitaji uratibu wa kitaasisi kwani hauwahusishi wao tu bali pia Uhamiaji, Mamlaka ya Mapato TRA, viwanja vya ndege, Serikali za Mitaa, Baraza la Taifa la Usimamizi na Hifadhi ya Mazingira NEMC, Mamlaka ya Chakula na Dawa TFDA, Shirika la Viwango Tanzania TBS na wadau wengine.Tumezungumza na UNEP namna ambayo tunaweza kushirikiana nao kuhusu jambo ikiwemo ukusanyaji wa takwimu, uchambuzi wa aina ya uchumi mpya unaoweza kuibuka wa mifuko mbadala, alifafanua.Naibu Mkurugenzi wa UNEP, Msuya alisema changamoto tatu zinazoikabili sekta ya mazingira duniani ni mabadiliko ya tabianchi, ukataji wa miti hovyo pamoja na utupaji wa taka ngumu.Mshiriki wa mkutano huo, Maria Sarungi alipendekeza mikutano ya wadau wa mazingira kujadili changamoto ifanyike angalau mara nne kwa mwaka badala ya kusubiri maadhimisho siku ya mazingira.  <topic>: kitaifa 